На основу члана 37. став 1. тачка 24). Статута Града Ниша ("Службени лист Града Ниша", број 88/2008, 143/2016 и 18/2019 ),

Скупштина Града Ниша на седници одржаној \_\_\_\_\_\_\_\_\_\_\_ 2023. године донела је

**Р Е Ш Е Њ Е**

I **УСВАЈА СЕ** Извештај о раду и пословању Историјског архива Ниш за 2022. годину, број 01/139-23 од 15.03.2023. године, који је Одлуком број 01/140-23 од 15.03.2023. године усвојио Управни одбор Установе.

II Решење доставити Историјском архиву Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

др Бобан Џунић

***О б р а з л о ж е њ е***

Члан 37. став 1. тачка 24). Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Историјског архива Ниш, на седници одржаној 15.03.2023. године, донео је Одлукy број 01/140-23, којом је усвојио Извештај о раду и пословању Историјског архива Ниш за 2022. годину, број 01/139-23 од 15.03.2023. године, и доставио га Градској управи за друштвене делатности на даље поступање.

У 2022. години Историјски архив Ниш остварио је сарадњу са Амбасадом Републике Мексико, Државним архивом Бугарске, Архивом Босне и Херцеговине, Архивистичким удружењем Босне и Херцеговине. Историјски архив Ниш наставио је сарадњу са Архивом Републике Српске и Православном епархијом нишком .

Током 2022. године извршен је стручни надзор над евидентирањем, класификовањем, одабирањем, архивирањем, чувањем, стручним одржавањем и заштитом архивске грађе код 39 стваралаца архивске грађе, што је евидентирано записницима.

У 2022. години укупно је дигитализовано 6.406 скенова и обрађено је 158 матичних књига цркви са територије архивске надлежности. Микрофилмовано је 34 филмова и направљено је 83.171 снимака.

У 2022. години Архив је укупно издао 2374 уверења, од чега 1423 уверења о оствареном радном стажу и 951 уверење о грађевинско-техничкој документацији, стеченим дипломама и другим чињеницама.

У 2022. години, Министарство културе Републике Србије финансијски је помогло реализацију три пројекта Историјског архива Ниш.

Имајући у виду да је Извештај о раду и пословању Историјског архива Ниш за 2022. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности израдила је нацрт Решења као у диспозитиву.

вршилац дужности начелника

Градске управе за друштвене делатности

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Павлинa Михајленко